REPUBLIKA HRVATSKA

ZADARSKA ŽUPANIJA

OSNOVNA ŠKOLA ZADARSKI OTOCI-ZADAR

TRG DAMIRA TOMLJANOVIĆA GAVRANA 2, 23000 ZADAR

OIB: 31690679863

Tel: 023/328-041

Email : [ured@os-zadarski-otoci-zd.skole.hr](mailto:ured@os-zadarski-otoci-zd.skole.hr)

KLASA: 400-07/25-01/1

URBROJ: 2198-1-9-1

Zadar, 17. ožujka 2025.

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

Sadržaj, podnošenje i donošenje izvještaja o izvršenju financijskog plana proračunskog i izvanproračunskog korisnika propisan je u čl. 81.-86. Zakona o proračunu (Nar. nov., br.144/21.), a detaljno uređen Pravilnikom o polugodišnjem i godišnjem izvještaj o izvršenju proračuna i financijskog plana (Nar. nov., br. 85/23.).

Osnovna škola Zadarski otoci- Zadar podnosi školskom odboru izvještaj o izvršenju financijskog plana za razdoblje od 1. siječnja do 31. prosinca 2024. godine. Obveza izrade izvještaja o izvršenju za svakog proračunskog korisnika proizlazi iz činjenice da je financijski plan (koji je dio proračuna) donesen na razini svakog korisnika i usvojen od strane njegovog upravljačkog tijela, a izvještaj o izvršenju pokazuje ostvarenje tog plana. Izvještaj o izvršenju financijskog plana prati jesu li se i u kojim iznosima ostvarile planirane pozicije prihoda, primitaka, rashoda, izdataka, viškova i manjkova unutar jedne godine. U prilogu je Izvještaj o godišnjem izvršenju financijskog plana za 2024. godinu gdje se nalaze sljedeći tabelarni pregledi:

1. Opći dio

Sažetak A. računa prihoda i rashoda i B. Računa financiranja

1. Račun prihoda i rashoda

* izvještaj o prihodima i rashodima prema ekonomskoj klasifikaciji
* izvještaj o prihodima i rashodima prema izvorima financiranja
* izvještaj o rashodima prema funkcijskoj klasifikaciji

1. Račun financiranja

* izvještaj računa financiranja prema ekonomskoj klasifikaciji
* izvještaj računa financiranja prema izvorima financiranja

1. Posebni dio – izvršenje rashoda i izdataka po izvorima financiranja i ekonomskoj klasifikaciji raspoređenih u programe koji se sastoje od aktivnosti i projekata
2. Obrazloženje

Obrazloženja općeg dijela izvještaja o izvršenju financijskog plana

* obrazloženje ostvarenja prihoda i rashoda, primitaka i izdataka
* obrazloženje prijenosa sredstava iz prethodne godine i prijenosa sredstava u sljedeću godinu za proračunske i izvanproračunske korisnike državnog proračuna, a za proračunske i izvanproračunske korisnike jedinica lokalne i područne (regionalne) samouprave prenesenog manjka odnosno viška financijskog plana

|  |  |  |  |  |  |  |  |
| --- | --- | --- | --- | --- | --- | --- | --- |
| ***GODIŠNJI IZVJEŠTAJ O IZVRŠENJU FINANCIJSKOG PLANA ZA 2024. GODINU***  **I. OPĆI DIO** | | | | | | | |
|  |  |  |  |  |  |  |  |
| **A) SAŽETAK RAČUNA PRIHODA I RASHODA** | | | | | | | |
|  |  |  |



1. **OBRAZLOŽENJE OPĆEG DIJELA**

Prema prijedlogu financijskog plana, Osnovna škola Zadarski otoci-Zadar ostvaruje prihode iz nadležnog proračuna grada Zadra za financiranje redovne djelatnosti na podskupini 67, odnosno iz izvora 11- opći prihodi i primici.; od proračuna koji im nije nadležan na podskupini 63, a pripadaju izvoru financiranja 57- pomoći: nadležno Ministarstvo-rashodi za zaposlene i materijalni rashodi ; Zadarska županija koja financira natjecanje Sigurno u prometu i natjecanje iz informatike; iz izvora 5402-sredstva iz EU za financiranje plaća i materijalnih prava za projekt Pomoćnika u nastavi i Shemu školskog voća i mlijeka; iz izvora 31- vlastiti prihodi koji čine prihodi iznajmljivanja sportske dvorane i zakup školskog prostora za kuhinju, prihodi od kamata; izvor financiranja 41- prihodi za posebne namjene koje se odnose na sufinanciranje cijene usluga, uplata za počinjenu štetu i sl. ; izvor financiranja 6103- donacije od Društva pedagoga tehničke kulture za natjecanje. Prihodi se koriste prvenstveno za redovito poslovanje te financiranje aktivnosti iz Godišnjeg plana i programa rada škole. Planirani višak prihoda se koristi za pokriće rashoda u 2024. godini.

Kod izvještaja o izvršenju financijskog plana u razdoblju od 01.siječnja 2024. do 31. prosinca 2024. godine uspoređivani su elementi godišnjeg izvršenja 2024. u odnosu na plan 2024. te elementi godišnjeg izvršenja 2024. naspram godišnjeg izvršenja 2023.

Indeks izvršenja prihoda iznosi 100,00, a rashoda 99,75 što znači da Škola ima rashode onolike koliko je utvrđeno planom te da nema probijanja Plana u ukupnom iznosu.

|  |
| --- |
| **RASHODI PREMA FUNKCIJSKOJ KLASIFIKACIJI** |

Dodatne usluge u obrazovanju izvršeni su rashodi za Školsku shemu voća i mlijeka, prijevoz učenika s poteškoćama te projekt besplatnih marendi za učenike u školama od siječnja 2023. godine.

1. **OBRAZLOŽENJE PROGRAMA (AKTIVNOSTI I PROJEKATA)**

Na temelju Zakona o odgoju i obrazovanju u osnovnoj i srednjoj školi i Zakona o financiranju jedinica lokalne i područne (regionalne) samouprave osnivač škole Grad Zadar, kao jedinica lokalne samouprave koja je preuzela financiranje decentraliziranih funkcija osnovnog školstva. Škola svojim financijskim planom predviđa sredstva potrebna za materijalne i financijske rashode škole, rashode za nabavu proizvedene dugotrajne imovine kao i rashode za dodatna ulaganja na nefinancijskoj imovini. Planirani i izvršeni rashodi navedeni su po aktivnostima. Financijskim planom planirana su sredstva za provođenje programa Osnovnoškolsko obrazovanje i Izvanstandardni programi u školama.

Program 1012- Osnovnoškolsko obrazovanje provodi se kroz sljedeće aktivnosti:

- aktivnost 1012-01 Materijalni rashodi škola –STANDARD

- aktivnost 1012-02 Financijski rashodi škola - STANDARD

- kapitalni projekt 1012-03 Opremanje škola - STANDARD

- aktivnost 1012-05 Rashodi za zaposlene i materijalni rashodi- IZVANSTANDARD

- aktivnost 1012-09 Vlastiti i namjenski prihodi škola – rashodi za zaposlene

- aktivnost 1012-10 Vlastiti i namjenski prihodi škola – materijalni rashodi

- aktivnost 1012-12 Vlastiti i namjenski prihodi škola-opremanje škola

Planirana su sredstva za 2024. godinu za materijalne i financijske rashode škole te rashode za nabavu proizvedene dugotrajne imovine financirane iz Proračuna Grada Zadra (A 1012-01, A 1012-02 i kapitalni projekt 1012-03) i izvršenje ne probija planirane iznose.

Ishodišta i pokazatelji na kojima se zasnivaju izračuni i ocjene potrebnih sredstava za provođenje programa temeljeni su na procjenama utrošenih sredstava prethodnih godina, procjeni stvarnog stanja u školi, broju učenika, odjela i broju građevina.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost | Ciljana vrijednost 2024. | Ciljana vrijednost 2025. | Ciljana vrijednost 2026. |
| Broj učenika | Učenici | Broj | 756 | 780 | 780 | 780 |
| Broj odjela | Odjeli | Broj | 42 | 42 | 42 | 42 |
| Broj šk. građevina | Građevine | Broj | 4 | 4 | 4 | 4 |

Na temelju članka 143. Zakona o odgoju i obrazovanju u osnovnoj i srednjoj školi jedinica lokalne samouprave može utvrditi šire javne potrebe u djelatnosti osnovnog i srednjeg školstva. Ovim programom javnih potreba utvrđuju se šire javne potrebe kroz projekte: programi izvanškolskih i izvannastavnih aktivnosti, program produženog boravka, program financiranja drugih obrazovnih materijala (radne bilježnice), program osobni pomoćnici u nastavi i program predškole djeci na otocima.

Program 1013 Izvan standardni programi u školama provodi se kroz sljedeće aktivnosti:

- Aktivnost 1013-06 Produženi boravak

- Aktivnost 1013-07 Financiranje nabave drugih obrazovnih materijala

- Aktivnost 1013-13 Prehrana učenika u osnovnim školama

- Aktivnost 1013-14 Škola puna mogućnosti 7

- Aktivnost 1013-17 Program predškole

Broj učenika i skupina u produženom boravku povećala se radi potražnje zaposlenih roditelja za ovom vrstom usluge. Planirana su i izvršena sredstva za plaće, materijalna prava i prijevoz 4 učiteljice u produženom boravku. Školska shema jedan je od programa kojim se provodi dio javnozdravstvene politike Europske unije, a kojim se potiče promoviranje zdravog načina života, osobito djece i mladih osoba, obrazovana ustanova opskrbljuje se voćem i mlijekom. Radi sve većeg porasta učenika sa teškoćama koji ne mogu samostalno pohađati odgojno-obrazovni proces nužno je povećanje broja pomoćnika u nastavi. Planirani i izvršeni iznos za 20 pomoćnika u nastavi odnosi se na plaće, prijevoz i materijalna prava.

Ravnatelj:

Davor Barić, dipl.ing.